**projektas**

**reg. Nr. T-165**

**2.8.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS strateginio plėtros plano 2021–2027 metams patvirtinimo**

2019 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 22 punktu, 103 straipsniu, 16 straipsnio 2 dalies 40 punktu, Pasvalio rajono savivaldybės strateginio planavimo organizavimo tvarkos aprašu, patvirtintu Pasvalio rajono savivaldybės tarybos 2014 m. spalio 22 d. sprendimu Nr. T1-199 „Dėl Pasvalio rajono savivaldybės strateginio planavimo organizavimo tvarkos aprašo patvirtinimo“ (Pasvalio rajono savivaldybės tarybos 2018 m. lapkričio 21 d. sprendimo Nr. T1-229 redakcija), Pasvalio rajono savivaldybės taryba nusprendžia

patvirtinti Pasvalio rajono savivaldybės strateginį plėtros planą 2021–2027 metams (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus vyr. specialistė

Karolina Ulskytė

2019-08-06, tel. Nr. (8 451) 54030

Suderinta DVS Nr. RTS-178

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS strateginio plėtros plano 2021–2027 metams patvirtinimo**

**2019-08-06**

Pasvalys

1. **Problemos esmė.**

Pasvalio rajono savivaldybė organizuoja savo veiklą vadovaudamasi Pasvalio rajono savivaldybės strateginiais planais ir Savivaldybės biudžetu. Šiuo metu Pasvalio rajono savivaldybė vadovaujasi Pasvalio rajono plėtros iki 2020 metų strateginiu planu. 2014 metais Lietuvoje prasidėjo naujas Europos Sąjungos (toliau – ES) struktūrinės paramos skirstymo laikotarpis. Baigiantis esamo Pasvalio rajono plėtros strateginio plano įgyvendinimo laikotarpiui bei pasikeitus Pasvalio rajono savivaldybės ir visos Lietuvos vidaus bei išorės aplinkos situacijai, kilo poreikis parengti naują Pasvalio rajono plėtros strateginį planą. Atsižvelgus į rajono vystymosi tendencijas, valstybinio lygmens ilgalaikio strateginio planavimo dokumentus bei esamą ES struktūrinės paramos skirstymo laikotarpį, kai kurios Pasvalio rajono plėtros iki 2020 metų strateginiame plane numatytos priemonės tapo nebe tokios aktualios, be to, atsirado naujų poreikių ir galimybių. Atsižvelgdama į tai, Pasvalio rajono savivaldybės administracija 2018 metų pabaigoje inicijavo *Pasvalio rajono savivaldybės strateginio plėtros plano 2021–2027 metams* rengimą, kuris buvo rengiamas kartu su UAB „Eurointegracijos projektai“. Plano rengimo metu buvo atliktos gyventojų ir verslo įmonių apklausos, atlikta vidaus ir išorės aplinkos analizė, SSGG analizė, sudarytos 4 darbo grupės, suformuota rajono vizija, prioritetai, tikslai ir uždaviniai bei parengtas priemonių planas ir planuojamų įgyvendinti projektų sąrašas.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Parengtas Savivaldybės strateginis plėtros planas leis geriau pasiruošti naujam ES struktūrinės paramos skirstymo laikotarpiui ir kryptingiau planuoti Savivaldybės veiklą 2021-2027 metams.

**3. Skaičiavimai, išlaidų sąmatos, finansavimo šaltiniai.**

Pasvalio rajono savivaldybės strateginiam plėtros planui 2021–2027 metams įgyvendinti bus naudojamos savivaldybės biudžeto, valstybės biudžeto, Europos Sąjungos struktūrinių fondų ir kitos lėšos, kurios apima privačias lėšas, kitų finansavimo mechanizmų lėšas ir t. t.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Strateginio planavimo ir investicijų skyriaus vyriausioji specialistė Karolina Ulskytė

**7. Sprendimo projekto rengimo metu gauti specialistų vertinimai ir išvados.**

Rengiant sprendimo projektą, buvo konsultuotasi su Strateginio planavimo grupės nariais ir Administracijos specialistais. Strateginio planavimo grupė, sukviesta 2019 m. liepos 15 d., pritarė Pasvalio rajono savivaldybės strateginiam plėtros planui 2021–2027 m.

PRIDEDAMA. Pasvalio rajono savivaldybės strateginis plėtros planas 2021–2027 metams.

Strateginio planavimo ir investicijų skyriaus vyr. specialistė Karolina Ulskytė